माइक्रोमैक्स ने भारत में अपना पहला गूगल सर्टिफाइड एंड्रॉयड टीवी लांच कर दिया है, हालांकि कंपनी ने टीवी का नाम नहीं बताया है। माइक्रोमैक्स के इस एंड्रॉयड टीवी को 49 और 55 इंच के दो वेरियंट में लांच किया गया है। इन दोनों टीवी में 4K अल्ट्राएचडी HDR10 सपोर्ट है। इनमें से 49 इंच वाले टीवी की कीमत 51,990 रुपये और 55 इंच वाले टीवी की कीमत 61,990 रुपये है। इन दोनों टीवी में गूगल प्ले-स्टोर मिलेगा जहां से आप मनचाहे ऐप डाउनलोड कर पाएंगे।